Middelsstore (ca. 4 millimeter), avlange, blanke, gjerne mørkt rødbrune skyggebiller. Hodet er skovlformet, rundet foran, fasettøynene ganske små og flate, sitter langt bak på hodets sider. Antennene er trådformede, omtrent så lange som hodets bredde. Pronotum er avrundet firkantet, tydelig innbuktet foran, nær dobbelt så bredt som langt, fint og spredt punktert. Dekkvingene er ovale med fin, delvis radvis punktering. Beina er ganske korte.